CELEX: 52013PC0559
Language: sl
Date: 2013-07-25
Title: Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti

|
			
		
		
		52013PC0559
		
			Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti /* COM/2013/0559 final */
			
				
		
		
			
			   	OBRAZLOŽITVENI MEMORANDUM
Medinstitucionalni sporazum z dne
17. maja 2006[1]
dovoljuje uporabo instrumenta prilagodljivosti za financiranje jasno
opredeljenih odhodkov, ki jih ni mogoče financirati v okviru zgornjih mej,
ki so na razpolago za enega ali več razdelkov večletnega
finančnega okvira.
V skladu s točko 27 Medinstitucionalnega
sporazuma in po proučitvi vseh možnosti za prerazporeditev odobritev v
okviru podrazdelka 1b Komisija predlaga uporabo instrumenta prilagodljivosti za
dopolnitev financiranja iz splošnega proračuna Evropske unije za
proračunsko leto 2013 prek zgornje meje iz podrazdelka 1b, in sicer v
višini 134 049 037 EUR, za financiranje Evropskega socialnega sklada, da se
povečajo sredstva za Francijo, Italijo in Španijo za leto 2013.
Obe veji proračunskega organa se morata
zavedati, da je treba sklep objaviti v Uradnem listu Evropske unije najpozneje
ob objavi ustrezne spremembe proračuna za leto 2013.
Predlog
SKLEP EVROPSKEGA PARLAMENTA IN SVETA
o uporabi instrumenta prilagodljivosti
EVROPSKI PARLAMENT IN SVET EVROPSKE
UNIJE STA –
ob upoštevanju Medinstitucionalnega sporazuma
z dne 17. maja 2006 med Evropskim parlamentom, Svetom in Komisijo o
proračunski disciplini in dobrem finančnem poslovodenju[2], zlasti petega odstavka
točke 27 Sporazuma,
ob upoštevanju predloga Evropske komisije,
ob upoštevanju dejstva, da se na podlagi
proučitve vseh možnosti za prerazporeditev odobritev v okviru podrazdelka
1b zdi potrebna uporaba instrumenta prilagodljivosti za dopolnitev financiranja
iz splošnega proračuna Evropske unije za proračunsko leto 2013 prek
zgornje meje iz podrazdelka 1b, v višini 134 049 037 EUR, za financiranje
Evropskega socialnega sklada, da se sredstva za Francijo, Italijo in Španijo za
leto 2013 povečajo za skupaj 150 000 000 EUR–
SPREJELA NASLEDNJI SKLEP: 
Člen 1
Za splošni proračun Evropske unije za
proračunsko leto 2013 se uporabi instrument prilagodljivosti, da se
zagotovi 134 049 037 milijonov EUR odobritev za prevzem obveznosti v okviru
podrazdelka 1b.
Ta znesek se uporabi za dopolnitev
proračunskih sredstev Evropskega socialnega sklada v okviru podrazdelka
1b.
Člen 2
Ta sklep se
objavi v Uradnem listu Evropske unije.
V Bruslju,
Za Evropski parlament                                  Za
Svet
Predsednik                                                     Predsednik
[1]               UL C 139, 14.6.2006, str. 1
[2]               UL C 139, 14.6.2006, str. 1.